CELEX: 62022TN0187
Language: ga
Date: 2022-04-12 00:00:00
Title: Cás T-187/22: Caingean arna tabhairt an 12 Aibreán 2022 – BPCE agus páirtithe eile v BCE

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/43
            
         
      Caingean arna tabhairt an 12 Aibreán 2022 – BPCE agus páirtithe eile v BCE
      (Cás T-187/22)
      (2022/C 213/62)
      Teanga an cháis: an Fhraincis
      
         Páirtithe
      
      
         Iarratasóirí: BPCE (Páras, an Fhrainc) agus an 51 iarratasóir eile (ionadaithe: A. Gosset-Grainville, M. Trabucchi agus M. Dalon, Dlíodóirí)
      
         Cosantóir: Banc Ceannais na hEorpa
      
         An t-ordú atá á lorg
      
      Iarann na hiarratasóirí ar an gCúirt Ghinearálta:
      
                  —
               
               
                  roinn 1.3 agus ranna 3.3.1 go 3.3.8 de chinneadh BCE Uimh. ECB-SSM-2022-FRBPC-10 (arna ghlacadh i dteannta a iarscríbhinní) an 2 Feabhra 2022, sa mhéid go bhforordaítear leis na bearta atá le glacadh maidir le gealltanais íocaíochta neamh-inchúlghairthe a bhaineann le scéimeanna ráthaíochta taiscí nó cistí réitigh, a chur ar neamhní;
               
            
                  —
               
               
                  a ordú don chosantóir na costais go léir a íoc;
               
            
                  —
               
               
                  beart eagrúcháin nós imeachta a ghlacadh de bhun Airteagail 88 agus 89 de na Rialacha Nós Imeachta, atá beartaithe le háirithiú go gcuireann BCE na cinntí maidir leis na gealltanais íocaíochta neamh-inchúlghairthe a glacadh le haghaidh institiúidí baincéireachta eile do 2021 in iúl, go háirithe iadsan a bhaineann le hinstitiúidí baincéireachta eile na Fraince.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn na hiarratasóirí ceithre shaincheist dlí atá comhionann nó cosúil leosan a agraítear i gcomhthéacs chás T-186/22, BNP Paribas v BCE.